‘Ek leef van dag tot dag’ – Jooste se skoonseun | Netwerk24
‘Generaal betrek seun by geldwassery’
’n Polisiegeneraal se optrede moet by die nasionale polisiekommissaris aangemeld word nadat hy moontlik sy seun by beweerde geldwassery van R2,4 miljoen betrek het.
Polisie skiet kaper in Pretoria dood
’n Kaper is Vrydag deur die polisie in Silverton, Pretoria, doodgeskiet.
John Smit tot Sarla-raad verkies
John Smit tot raad van Rugbylegendes verkies.
MSL: Wayde het ook vir Mangaung Fireballs gekolf
Die moontlikheid dat die Mzansi Superliga (MSL) eendag tot agt spanne uitgebrei kan word, is skrale troos vir krieketondersteuners van die sentrale streek wat met die eerste weergawe daarvan uitgesluit is.
Gayle sál bydrae lewer vir Jozi Stars
'Chris is nou fikser as wat hy die afgelope vier jaar was.'
Eskom-hoë bedank weens botsende belange
Een van Eskom se nie-uitvoerende direkteure het bedank nadat dié kragverskaffer se direksie bewus geword het van ’n botsing van belange.
China se rykste vrou 66% van haar fortuin kwyt
Die raakskerms van iPhones het van haar China se rykste vrou gemaak. Maar nou maak die voortslepende handelsoorlog tussen China en Amerika haar een van die grootste verloorders.
Deur Nellie Brand-Jonker 16 Mei 2018 07:30
Links is Stefan Potgieter, Markus Jooste se skoonseun, wat tans die enigste direkteur van Mayfair is, en Derek Brugman, Mayfair Speculators se perdebestuurder, in 2016 by die Durban July. Die perd The Conglomerate het dié wedren gewen. Dit het aan Markus en Ingrid Jooste behoort. Dié foto was onder foto’s wat Vodacom aan die media beskikbaar gestel het.
“Ek leef tans van dag tot dag en probeer sterk staan in ’n rowwe situasie.”
Só beskryf Stefan Potgieter, Markus Jooste se skoonseun, sy gemoedstoestand op Oujaarsdag 2017 in ’n e-pos aan een van die minderheidsaandeelhouers van die maatskappy Lodestone.
Die e-pos is geskryf net meer as twee weke nadat hy in die media gelees het hoe Absa hom en sy skoonpa van “naakte bedrog” beskuldig in ’n hofaansoek om die Mayfair-maatskappye te laat likwideer.
Potgieter is sedert 7 Desember die enigste direkteur van die Mayfair-maatskappye wat deur ’n familietrust van die Jooste-familie besit word. Hy is van 2010 ’n direkteur van Mayfair.
Net soos Jooste, reageer hy ook nie die afgelope paar maande op medianavrae nie.
Lees hierdie twee berigte oor die Absa-hofsaak:
Markus Jooste pleeg naakte bedrog
Steinhoff vrae oor lening dae voor skandaal
Potgieter het op 31 Desember ’n e-pos aan minderheidsaandeelhouers van Lodestone gestuur waarin hy hulle verwittig dat Mayfair Holdings sy belang in Lodestone aan Absa, Investec en Sanlam gesedeer het as waarborg vir die byna R1 miljard se lenings wat by hulle gekry is.
Hierdie e-pos is ’n aanhangsel in ’n hofaansoek wat minderhede van Lodestone aanhangig gemaak het om Mayfair te keer om sy belang in Lodestone op ’n veiling te verkoop.
Die e-pos wat Potgieter aan een van die minderheidsaandeelhouers van die maatskappy Lodestone gestuur het.
Hy skets in sy beantwoordende eedsverklaring die gebeure by Steinhoff in Desember en die impak wat die skerp val in die maatskappy se aandeelprys op Mayfair Speculators gehad het.
Lees ook: EKSKLUSIEF: Jooste ‘dreig’ sakevriend met WhatsApp
Volgens Potgieter was een van Speculators se hoofbates die aandele wat die maatskappy regstreeks en onregstreeks in Steinhoff gehou het. Die aandele is aan die banke en Sanlam as sekuriteit vir die lenings aangebied.
Mayfair Holdings het op 22 Desember weens die aansoek om likwidasie sy aandele in die maatskappy Second Chapter Investments (SCI), waardeur hy sy belang in Lodestone hou, aan Speculators se leners gesedeer.
Aan ene Johan van Zyl, een van die minderheidsaandeelhouers van Lodestone, skryf hy meer persoonlik (sien meegaande uittreksels uit die e-pos): “Ek het ook nog nie my ma gesien sedert die hele storie nie en die banke ruk my rond soos ’n stuk vleis tussen honger honde.”
Hy gaan voort: “Ek het tyd gekoop met die banke deur ons Lodestone exposure – direk en indirek te pledge as sekuriteit.”
Die e-pos eindig “kan nie glo ons drome word so verskeur nie” – waarskynlik met verwysing na die planne wat hulle vir Lodestone gehad het.
Lodestone het in 2014 die lekkergoedmaker Mister Sweet, die vervaardiger van babadoeke National Pride en die koeldrankmaker Dynamic Brands bekom.
Ek het ook nog nie my ma gesien sedert die hele storie nie en die banke ruk my rond soos ’n stuk vleis tussen honger honde.
In die hofstukke verwys die applikante na die gebeure by Steinhoff wat tot Jooste se opspraakwekkende bedanking as uitvoerende hoof gelei het.
Hulle spreek kommer uit oor die dividend in specie wat Mayfair Speculators op 7 Augustus en 13 Oktober aan Mayfair Holdings verklaar het, wat sy aandeelhouding in Lodestone ingesluit het.
Absa het in Desember in sy hofaansoek na dié dividend in specie van R1,5 miljard verwys toe Jooste van “blatante bedrog” beskuldig is. Absa het aangevoer hy moes van die probleme by Steinhoff geweet het.
“Deur ’n dividend in specie te verklaar aan Mayfair Holdings, het Speculators effektief van bates van R1,5 miljard ontslae geraak toe Jooste ’n direkteur was,” sê Greg Senior, een van die applikante in die Lodestone-hofaansoek, in sy eedsverklaring.
“Dit is oorweldigend waarskynlik dat Jooste en Potgieter bewus was van die finansiële ongerymdhede by Steinhoff en dat dit in die afsienbare toekoms onthul sou word. “Jooste en Potgieter het geweet as die feite aan die lig kom, sal Steinhoff se aandeelprys ineenstort, die lenings van die banke sal betaalbaar word en Mayfair Speculators sal nie genoeg likiditeit hê om die skuld te betaal nie.”
Potgieter reageer vir die eerste keer op dié aantygings.
“Ek ontken enige misdryf is begaan met die verklaring van die dividend in specie.
“Holdings het daarna die skuld aan Speculators se leners gewaarborg. Die oordrag het nie die instellings benadeel nie.
“Ek bevestig verder ek het geen kennis gehad van enige onreëlmatighede intern by Steinhoff in Augustus 2017 nie.”
So ontken Stefan Potgieter in hofstukke enige misdryf.
Volgens Potgieter is die dividend in specie ter wille van die voortgesette herstrukturering van die groep gedoen.
Die besluit om dié dividend te verklaar, was die uiteinde van drie jaar se onderhandelinge oor herstrukturering.
Hy beskryf Mayfair Speculators as ’n beleggingsbeheermaatskappy met bedrywighede in perdetelery en -wedrenne.
Die Lodestone-minderhede het hul hofaansoek middel Maart aanhangig gemaak. Hulle wag tans op ’n hofdatum.
Die twee Mayfair-maatskappye se skuldeisers het einde Maart ’n reëlingskema wat aan hulle voorgelê is om die skuld terug te betaal, goedgekeur. Dit is middel April deur die hof goedgekeur.
So het Netwerk24 oor dié plan berig: 500 perde, R2,3 mjd. se bates moet Jooste-skuld delg
Meer oor: Steinhoff | Lodestone | Absa | Mayfair | Stefan Potgieter | Markus Jooste
Steinhoff: Vrae oor lening dae voor skandaal
Wat gaan nou met Jooste se reuse-erf gebeur?
Absa-saak teen Jooste se Mayfair ook uitgestel
Investec vra uitstel in saak teen Jooste se Mayfair
Firma erken hy lieg oor geboue se beskerming
Video: Ouma se opwinding oor kleinkind se kar